C 18/66

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 18/11)

Tämä ilmoitus julkaistaan 17. lokakuuta 2018 annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYMISTÄ KOSKEVA TIEDONANTO

”DEALURILE VRANCEI”

Viitenumero: PGI-RO-A1582-AM01

Tiedonannon päivämäärä: 10.10.2019

HYVÄKSYTYN MUUTOKSEN KUVAUS JA PERUSTELUT

1. Uusien viljeltävien rypälelajikkeiden lisääminen

Kuvaus ja perustelut

Tuote-eritelmää on muutettu lisäämällä siihen uusia rypälelajikkeita, jotka on hyväksytty viljeltäväksi maantieteellisen merkinnän saaneiden viinien rajatulla alueella. Syynä tähän on ilmaston muuttuminen viime vuosina, minkä vuoksi tietyt rypälelajikkeet soveltuvat viljelyyn paremmin. Lisäksi aurinko paistaa alueella enemmän, mikä saattaa lisätä merkittävästi tiettyjen valko- ja punaviinien valmistuksessa käytettävien lajikkeiden aromeja ja värejä.

Tämä lisäys vaikuttaa yhtenäiseen asiakirjaan.

2. Viinituotteita koskeva muutos

Kuvaus ja perustelut

Tuote-eritelmää on muutettu viinin tuotantotason lisäämiseksi. Tämä muutos vaikuttaa yhtenäiseen asiakirjaan.

Muutos on tarpeen, koska hiljattain on perustettu uusia viinitarhoja vanhojen viinitarhojen rakenneuudistuksen ja uusiin lajikkeisiin siirtymisen kautta, valitsemalla kloonilajikkeita ja perusrunkoja, joiden laatu- ja satopotentiaali on parempi. Etenkin vuosina, jolloin sääolot ovat suotuisat, tämä lisää sadon määrää. Eri valmistustekniikoiden avulla varmistetaan, että maantieteellisen merkinnän saaneiden viinien laatu pysyy samana.

3. Muutos rajattuun maantieteelliseen tuotantoalueeseen

Kuvaus ja perustelut

Tuote-eritelmää muutetaan maantieteellisen merkinnän rajatun maantieteellisen alueen osalta laajentamalla sitä ja lisäämällä siihen tietyt Vrancean hallintoalueen kunnat, joissa kasvatetaan maantieteellisen merkinnän saaneiden viinien rypäleitä. Läheisen sijaintinsa vuoksi näiden kuntien maaperä ja ilmasto ovat samat kuin muissa Vrancean piirikunnan kunnissa, jotka kuuluvat tuote-eritelmän maantieteelliseen tuotantoalueeseen.

Yhtenäistä asiakirjaa on muutettu vastaavasti.

4. Erityisten roseeviinien tuotantomenetelmien lisääminen

Kuvaus ja perustelut

Tuote-eritelmää on muutettu lisäämällä siihen edellytyksiä, jotka sallivat Pinot Gris- ja Traminer Rose -lajikkeiden käytön valko- ja roseeviinien valmistuksessa. Muutostarve johtuu viininvalmistusmenetelmien kehittymisestä ja muutoksista kuluttajien mieltymyksissä näihin lajikkeisiin, joilla on erityisominaisuuksia roseeviinejä tuotettaessa.

Tämä ei vaikuta yhtenäiseen asiakirjaan.

5. Viinintuotannon edellytysten muokkaaminen

Kuvaus ja perustelut

Tuotanto-olosuhteita on muokattu viinintuottajien pyynnöstä. Tuottajien mukaan maantieteellisen merkinnän saaneiden tuotteiden tiettyjä laatuominaisuuksia ei voi enää taata. Tämä muutos ei vaikuta yhtenäiseen asiakirjaan.

YHTENÄINEN ASIAKIRJA

1. Tuotteen nimi

”Dealurile Vrancei”

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

4. Viinin/viinien kuvaus

Fysikaalis-kemialliset ja aistinvaraiset ominaisuudet – valko-/roseeviinit

Valkoviinien maku ja bukee ovat monivivahteisia. Viinit ovat raikkaita ja niissä on tasapainoisen kukkaisia ruusun, hunajan tai mausteiden tuoksuja sekä hentoja tuoreiden tai trooppisten hedelmien vivahteita. Viinit ovat kohtalaisen tai voimakkaan hapokkaita. Alueella kasvavista rypälelajikkeista voidaan valmistaa viinejä, joissa on useita erilaisia kukkaisia, hedelmäisiä ja mausteisia tuoksuvivahteita, joita hento mineraalisuus vahvistaa.

Yleiset analyyttiset ominaisuudet Kokonaisalkoholipitoisuus enintään (til.-%) 15 Todellinen alkoholipitoisuus vähintään (til.-%) 9 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra) 200

Fysikaalis-kemialliset ja aistinvaraiset ominaisuudet – punaviinit

Punaviinien ilmeikkyys tulee esiin hedelmäisinä vivahteina ja mineraalisuutena. Antosyaanit antavat viinille voimakkaan värin, joka voi vaihdella rypälelajikkeen mukaan rubiininpunaisesta violetin punaiseen. Kuivien tai puolikuivien viinien aromien ilmeikkyys on lajikkeelle ominainen. Viinit ovat täyteläisiä, ja niissä on punaisten hedelmien ja marjojen tuoksuja.

Yleiset analyyttiset ominaisuudet Kokonaisalkoholipitoisuus enintään (til.-%) 15 Todellinen alkoholipitoisuus vähintään (til.-%) 9 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/litra) 150

5. Viininvalmistusmenetelmät

a. Olennaiset viininvalmistusmenetelmät

Viinitarhojen ominaisuudet

Viljelykäytäntö

— vähintään 2 500 köynnöstä/ha

— kasvatustapa: tarvittaessa järjestelmä, jossa keskivarsi ylöspäin ja siinä yksi tai kaksi oksaa

— keinokastelu: jos maaperä- ja ilmasto-olot niin vaativat, viinitarhoihin asennetaan pisarakastelujärjestelmiä. Kastelujärjestelmiä käytetään siten, ettei kastelu vaikuta rypäleiden laatuun.

b. Enimmäistuotokset

Sauvignon, Pinot Gris, Chardonnay, Muscat Ottonel, Tămâioasă românească, Traminer alb:

17 600 kg rypäleitä/ha

Busuioacă de Bohotin, Traminer Rose, Cabernet Sauvignon, Fetească Neagră:

17 600 kg rypäleitä/ha.

Fetească albă, Riesling de Rhin, Aligote, Frâncuşă, Băbească gri, Şarba, Merlot, Burgund Mare, Pinot Noir, Băbească Neagră:

19 000 kg rypäleitä/ha

Fetească regală, Italian Riesling, Crâmpoşie, Crâmpoşie selecţionată, Galbenă de Odobeşti, Mustoasă de Măderat, Furmint, Muscadelle:

22 000 kg rypäleitä/ha

Semillon, Plăvaie, Cadarcă, Negru aromat, Aromat de Iaşi, Unirea, Mioriţa, Portugais bleu, Codană:

22 000 kg rypäleitä/ha

Shiraz, Zweigelt, Sangiovese, Arcaș, Barbera, Nebbiolo:

22 000 kg rypäleitä/ha

Sauvignon, Pinot Gris, Chardonnay, Muscat Ottonel, Tămâioasă românească, Traminer alb:

135 hl/ha

Busuioacă de Bohotin, Traminer Rose, Cabernet Sauvignon, Fetească Neagră:

135 hl/ha

Fetească albă, Riesling de Rhin, Aligote, Frâncuşă, Băbească gri, Şarba, Merlot, Burgund Mare, Pinot Noir, Băbească Neagră:

145 hl/ha

Fetească Regală, Italian Riesling, Crâmpoşie, Crâmpoşie Selecţionată, Galbenă de Odobeşti, Mustoasă de Măderat, Furmint, Muscadelle:

170 hl/ha

Semillon, Plăvaie, Cadarcă, Negru Aromat, Aromat de Iaşi, Unirea, Mioriţa, Portugais Bleu, Codană:

170 hl/ha

Shiraz, Zweigelt, Sangiovese, Arcaş, Barbera, Nebbiolo:

170 hl/ha

6. Rajattu maantieteellinen alue

Vrancean piirikunta:

— kunnat: Panciu, Crucea de Sus, Dumbrava, Crucea de Jos, Satu Nou, Neicu

— kunnat: Moviliţa, Diocheti-Rediu, Moviliţa-Trotuşanu, Frecăţei, Văleni

— kunnat: Străoane, Repedea, Muncelu, Străoane, Valeni

— kunnat: Fitioneşti, Holbăneşti, Ghimiceşti, Ciolănesti, Mănăstioara

— kunnat: Mărăşeşti, Haret, Calimăneşti, Modruzeni, Siretu, Tişiţa, Pădureni

— kunnat: Ţifeşti, Sârbi, Oleşeşti, Vităneşti, Clipiceşti, Bătineşti, Igeşti, Pătrăşcani

— kunnat: Păuneşti, Viişoara

— kunnat: Rugineşti, Copăceşti, Văleni, Angheleşti

— kunnat: Pufeşti, Domneşti-Târg, Ciorani, Domneşti-sat

— kunnat: Odobeşti, Unirea

— kunnat: Broşteni, Pituluşa, Arva

— kunnat: Jariştea, Vărsătura, Pădureni, Scânteia

— kunnat: Boloteşti, Găgeşti, Pietroasa, Vităneştii de sub Măgura, Putna, Ivănceşti

— kunnat: Coteşti, Budeşti, Valea Coteşti, Goleştii de Sus

— kunnat: Urecheşti, Popeşti, Tercheşti

— kunnat: Dumbrăveni, Dragosloveni, Cândeşti, Alexandru Vlahuţa, Dumbrăveni

— kunnat: Bordeşti, Bordeştii de Jos

— kunnat: Tâmboeşti, Slimnic, Trestieni, Pietroasa, Pădureni, Obrejiţa

— kunnat: Slobozia Bradului, Coroteni, Valea Beciului, Cornetu

— kunnat: Cârligele, Dalhăuti, Bonteşti, Blidari

— kunnat: Câmpineanca, Pietroasa

— kunnat: Vârteşcoiu, Faraoanele, Râmniceanca, Beciu, Pietroasa, Olteni

— kunnat: Slobozia Ciorăști, Jiliște, Armeni Buzăun piirikunta

— kunnat: Grebănu, Zăplazi, Livada, Livada Mică, Plevna, Homeşti

— kunnat: Podgoria, Oratia, Coţatcu, Tăbăcari

— kunnat: Topliceni, Răduceşti.

7. Pääasiallinen rypälelajike / pääasialliset rypälelajikkeet

Pinot Noir N – Blauer Spätburgunder, Burgund Mic, Burgunder Roter, Klävner Morillon Noir

Şarba B

Galbenă de Odobeşti B – Galbenă de Căpătanu, Galbenă Uriaşă, Galbenă

Mioriţa B

Muscadelle B – Moscatello bianco, Muscadet doux

Sémillon B – Semillon blanc

Aligoté B – Plant de trois, Plant gris, Vert blanc, Troyen blanc

Aromat de Iași B

Băbească gri G

Chardonnay B – Gentil blanc, Pinot blanc Chardonnay

Crâmpoşie B

Crâmpoşie selecţionată B

Frâncuşă B – Vinoasă, Mildweisser, Mustoasă de Moldova, Poamă creaţă

Pinot Gris G – Affumé, Grau Burgunder, Grauburgunder, Grauer Mönch, Pinot cendré, Pinot Grigio, Ruländer

Riesling de Rhin B – Weisser Riesling, White Riesling

Unirea B

Plăvaie B – Bălană, Plăvană, Poamă bălaie

Furmint B – Furmin, Şom szalai, Szegszolo

Pinot noir N – Spätburgunder, Pinot nero

Burgund Mare N – Grosser burgunder, Grossburgunder, Blaufrankisch, Kekfrankos, Frankovka, Limberger

Codană N

Portugais Bleu N – Blauer Portugieser, Oporto, Portugieser

Cadarcă N – Schwarzer Kadarka, Rubinroter Kadarka, Lugojană, Gâmză, Fekete budai

Zweigelt N – Blauerzweigelt, Negru de Zweigelt, Zweigelt blau

Sangiovese N – Brunello di Montalcino, Morellino

Arcaş N

Barbera N

Nebbiolo N

Tămâioasă românească B – Busuioacă de Moldova, Muscat blanc à petit grains

Tămâioasă românească B – Rumanische Weihrauchtraube, Tamianka

Busuioacă de Bohotin Rs – Schwarzer Muscat, Muscat fioletovâi, Muscat violet cyperus, Tămâioasă violetă

Negru Aromat N

Traminer Rose Rs – Rosetraminer, Savagnin Rose, Gewürztraminer

Mustoasă de Măderat B – Lampau, Lampor, Mustafer, Mustos Feher, Straftraube

Traminer aromat alb B

8. Yhteyden/yhteyksien kuvaus

Maantieteellisen alueen tiedot

Litologinen kasvualusta: Lössimaan peittämää hiekkamaata, jossa vaihtelevasti merisavea ja -hiekkaa.

Topografia: Vaihtelevasti tasaista ja mäkistä maastoa. Korkeus vaihtelee 100–300 metrin välillä länsi–etelä-suuntaisesti. Auringonvalo ja maaston kaltevuus luovat optimaaliset olosuhteet viininviljelylle ja mahdollisuuksia näissä viinitarhoissa kasvavien lajikkeiden moninaisuudelle.

Ilmasto: Mannerilmasto, jossa Euroopan ja Atlantin valtameren ilmamassat kohtaavat. Auringonsäteilyn arvot ovat vuosittain yli 120 kcal/cm2 alueen useimmissa osissa ja yli 140 kcal/cm2 etelään päin olevilla alueilla. Viime vuosina lämpötilan on havaittu nousevan. Lisäksi sateen määrä vaihtelee kuivuudesta rankkasateisiin.

Maaperä: Maaperä on keskikarkeaa ja kuohkeaa, mikä takaa vedenläpäisykyvyn ja tuottaa viininviljelyn kannalta optimaalisia ravintoaineita.

Tuotetta koskevat yksityiskohtaiset tiedot

Valkoviineille ominaista on niiden uutettu ominaisuus, tasapainoinen rakenne ja reilu hapokkuus. Nämä ominaisuudet juontuvat paitsi siitä, että rinteet ovat kaakkoon päin, myös viljelymenetelmistä, joilla tuotantotasot pysyvät kohtuullisina.

Punaviineille on ominaista finessi, kevyt tanniinisuus ja intensiiviset värit. Nämä piirteet johtuvat runsaasta lämmöstä ja auringonvalosta sekä kuohkeasta maaperästä. Tämän maantieteellisen merkinnän saaneiden viinien laatu johtuu alueen erityisestä maaperästä ja ilmasto-olosuhteista ja implisiittisesti viininviljely- ja -valmistusmenetelmistä, joita kokeneet paikalliset viininvalmistajat ovat hioneet vuosisatojen ajan.

9. Olennaiset lisäedellytykset (pakkaaminen, merkinnät, muut vaatimukset)

Kaupan pitämistä koskevat edellytykset

Oikeudellinen kehys:

kansallinen lainsäädäntö.

Lisäedellytyksen tyyppi:

merkintöjä koskevat lisämääräykset.

Edellytyksen kuvaus:

ei lisäsäännöksiä.

Linkki eritelmään

http://onvpv.ro/sites/default/files/caiet_sarcini_ig_dealurile_vrancei_modif_cf_cererii_1425_14.06.2019_no_track_changes.pdf

(1) EUVL L 9, 11.1.2019, s. 2.